Περιγραφή των μενού > Μενού Μετασχηματισμός > Επιλογή γωνίας |

Ορίζει τη γωνία ή τη μέτρηση γωνίας που επιλέχθηκε πιο πρόσφατα ως γωνία η οποία θα χρησιμοποιηθεί για να εκτελεστούν οι επόμενες περιστροφές και πολικές μεταφορές. Για να ενεργοποιήσετε αυτήν την εντολή, οι επιλογές σας πρέπει να περιλαμβάνουν είτε τρία σημεία ή μία μέτρηση γωνίας.

Χρησιμοποιήστε κάποια επιλεγμένη γωνία για ένα μετασχηματισμό, αν θέλετε το είδωλο του μετασχηματισμού σας να κινηθεί καθώς μεταβάλλεται η επιλεγμένη γωνία.

Οι περιστροφές και οι πολικές μεταφορές μπορούν να χρησιμοποιούν είτε μία σταθερή γωνία (όπως των 45ο) ή μία επιλεγμένη γωνία (όπως τη γωνία ABΓ). Όταν εκτελείτε περιστροφή κατά 45ο, η γωνία περιστροφής δεν αλλάζει ποτέ, αλλά όταν εκτελείτε περιστροφή κατά γωνία ABΓ, η περιστροφή αλλάζει όταν αλλάξουν οι θέσεις των σημείων A, B και Γ.

Μπορείτε να επιλέξετε μία γωνία η οποία ορίζεται από τρία σημεία ή μπορείτε να επιλέξετε μία μέτρηση γωνίας ή έναν υπολογισμό γωνίας.

Επιλογή γωνίας με χρήση τριών σημείων

1. | Επιλέξτε τα τρία σημεία που ορίζουν τη γωνία σας. Πρώτα, επιλέξτε ένα σημείο πάνω στην αρχική πλευρά της γωνίας, μετά επιλέξτε την κορυφή και τέλος, επιλέξτε ένα σημείο στην τελική πλευρά της γωνίας.

Για παράδειγμα, αν επιλέξετε τρία σημεία στις θέσεις που δείχνει το παράδειγμα, με τη σειρά A, B, Γ, το αποτέλεσμα θα είναι μία επιλεγμένη γωνία η οποία καθορίζει την αριστερόστροφη περιστροφή που δείχνει το βέλος στο παράδειγμα.

2. | Επιλέξτε Επιλογή γωνίας από το μενού Μετασχηματισμός.

Ένα σύντομο κινούμενο γραφικό από την αρχική πλευρά προς την τελική πλευρά επιβεβαιώνει ότι η γωνία σας έχει επιλεχθεί.

Επιλογή μέτρησης γωνίας

1. | Επιλέξτε την επιθυμητή μέτρηση γωνίας, την επιθυμητή παράμετρο ή τον επιθυμητό υπολογισμό. Οι μονάδες μέτρησης της τιμής πρέπει να είναι μοίρες ή ακτίνια.

2. | Επιλέξτε την εντολή Επιλογή γωνίας από το μενού Μετασχηματισμός.

Η επιλογή θα αναβοσβήσει για λίγο επιβεβαιώνοντας ότι η μέτρηση της γωνίας, η παράμετρος ή ο υπολογισμός σας έχει επιλεχθεί.

Μπορείτε επίσης να αλλάξετε την επιλεγμένη μέτρηση γωνίας ενώ έχετε ανοικτό το πλαίσιο διαλόγου Περιστροφή ή Αυξομείωση, κάνοντας κλικ πάνω στην επιθυμητή μέτρηση γωνίας, την επιθυμητή παράμετρο ή τον επιθυμητό υπολογισμό μέσα στο σχέδιό σας.

Βλέπε επίσης:

Εντολές ‘Επιλογή...

Μεταφορά

Περιστροφή

Γωνίας

Μετρήσεις, υπολογισμοί και παράμετροι

Εργαλείο βέλους περιστροφής