Διάφορα θέματα > Άδεια χρήσης |

Σύμβαση Παροχής Άδειας Χρήσης προς Τελικό Χρήστη

Α. | Επισκόπηση των Όρων της Σύμβασης Παροχής Άδειας Χρήσης προς Τελικό Χρήστη

Η άδεια χρήσης του The Geometer’s Sketchpad έκδοση 4 για Windows παρέχεται στο Υπουργείο Εθνικής Παιδείας και Θρησκευμάτων (Υπ.Ε.Π.Θ.) της Ελλάδας και η εγκατάσταση και χρήση του λογισμικού αυτού από εσάς υπόκειται στους όρους της άδειας χρήσης του Υπ.Ε.Π.Θ. για το συγκεκριμένο λογισμικό. Οι όροι στα πλαίσια των οποίων μπορείτε να εγκαταστήσετε και να χρησιμοποιήσετε αυτό το νέο λογισμικό συνοψίζονται στην παρούσα ενότητα. Η πλήρης Σύμβαση Παροχής Άδειας Χρήσης σε Τελικό Χρήστη περιλαμβάνεται στην Ενότητα Δ παρακάτω.

Σας παρέχεται η άδεια να εγκαταστήσετε το The Geometer’s Sketchpad έκδοση 4 για Windows και την τεκμηρίωση του προγράμματος στους υπολογιστές των εκπαιδευτικών φορέων που τελούν στην άμεση δικαιοδοσία του Υπουργείου Εθνικής Παιδείας και Θρησκευμάτων της Ελλάδας: δημόσια και ιδιωτικά σχολεία, ιδρύματα/φορείς και υπηρεσίες με αντικείμενο την υποστήριξη της εκπαίδευσης (π.χ. Παιδαγωγικό Ινστιτούτο, Ερευνητικό Ακαδημαϊκό Ινστιτούτο Τεχνολογίας Υπολογιστών (EAITY), ιδρύματα/φορείς τεχνικής υποστήριξης, υπηρεσίες του Υπουργείου Εθνικής Παιδείας και Θρησκευμάτων, κέντρα επιμόρφωσης εκπαιδευτικών κ.ά.), καθώς και στους προσωπικούς οικιακούς υπολογιστές των εν ενεργεία εκπαιδευτικών, μελών του προσωπικού και σπουδαστών αυτών των φορέων.

Η άδεια χρήσης ΔΕΝ επιτρέπει τη διανομή του λογισμικού ή της τεκμηρίωσης σε οποιοδήποτε άλλο πρόσωπο ή σε ιδιωτικούς φορείς οι οποίοι δεν τελούν στην άμεση δικαιοδοσία του Υπουργείου Εθνικής Παιδείας και Θρησκευμάτων της Ελλάδας. Η άδεια χρήσης ΔΕΝ επιτρέπει τη διανομή του λογισμικού The Geometer’s Sketchpad μέσω του Διαδικτύου ή του Παγκόσμιου Ιστού (World Wide Web), εκτός από όπου η διανομή αυτή προστατεύεται κατά τέτοιο τρόπο, ώστε να απαγορεύεται σε μη εξουσιοδοτημένους τρίτους η πρόσβαση στο λογισμικό Sketchpad και την τεκμηρίωσή του.

Η άδεια χρήσης του Υπ.Ε.Π.Θ. για το The Geometer’s Sketchpad, ωστόσο, επιτρέπει τη χρήση της βοηθητικής εφαρμογής (applet) JavaSketchpad (JSP), αλλά αποκλειστικά του JavaSketchpad, στο Διαδίκτυο για μη εμπορικούς λόγους. Σκοπός της άδειας χρήσης του JavaSketchpad είναι να σας επιτρέψει να τοποθετήσετε σε μία τοποθεσία παγκόσμιου ιστού σχέδια που εσείς ή οι σπουδαστές σας έχετε δημιουργήσει χρησιμοποιώντας το The Geometer’s Sketchpad. Η άδεια χρήσης του JavaSketchpad παρέχεται ως μη εμπορική και θεωρείται μη εμπορική, υπό την προϋπόθεση ότι, στην τοποθεσία παγκόσμιου ιστού που διαθέτετε, η πρόσβαση θα είναι ελεύθερη για οποιονδήποτε στο Διαδίκτυο (δηλαδή, δεν θα προστατεύεται ούτε με κωδικό πρόσβασης, ούτε θα είναι διαθέσιμη μόνο σε συνδρομητές) και δεν θα σας αποφέρει κανένα άμεσο ή έμμεσο όφελος από όποιον επισκέπτεται την τοποθεσία παγκόσμιου ιστού που διαθέτετε.

Β. | Τεκμηρίωση του Sketchpad

Η έκδοση του Sketchpad που διαθέτει την άδεια χρήσης του Υπ.Ε.Π.Θ. περιλαμβάνει διάφορα ηλεκτρονικά βιβλία τεκμηρίωσης για το Sketchpad, μεταξύ των οποίων ο Οδηγός Εκμάθησης, το πλήρες Εγχειρίδιο Αναφοράς κι ο Σύντομος Οδηγός Αναφοράς. Ανατρέξτε στα βιβλία αυτά, εάν είστε νέοι χρήστες του Sketchpad, αρχίζοντας από τον Οδηγό Εκμάθησης. Όλα αυτά τα βιβλία βρίσκονται στον φάκελο «Τεκμηρίωση του GSP (σε PDF)» και μπορούν να ανοίξουν με το λογισμικό Adobe Acrobat ή άλλο λογισμικό για PDF.

ΣΗΜΕΙΩΣΗ: Τα βιβλία σε PDF του Sketchpad ΔΕΝ εγκαθίστανται στον υπολογιστή σας από το πρόγραμμα εγκατάστασης (επειδή καταλαμβάνουν σημαντικό χώρο). Εάν το δικό σας αντίγραφο του Sketchpad είναι σε CD-ROM, μπορείτε είτε να έχετε απευθείας πρόσβαση σε αυτά από το CD-ROM, είτε να τα σύρετε από το CD-ROM μετακινώντας τα στον σκληρό δίσκο σας όπως οποιοδήποτε άλλο αρχείο. (Το πρόγραμμα εγκατάστασης εγκαθιστά τη «Βοήθεια του Sketchpad», μία ηλεκτρονική έκδοση του Εγχειριδίου Αναφοράς, στην οποία έχετε πρόσβαση μέσα από την εφαρμογή του Sketchpad).

Γ. | Έγγραφα δειγμάτων

Το πρόγραμμα εγκατάστασης του Sketchpad τοποθετεί πολλά έγγραφα δειγμάτων στον φάκελο «Δείγματα», δίπλα στον φάκελο εγκατάστασης της εφαρμογής του Sketchpad. Δείτε τα όποτε θέλετε, για παραδείγματα εφαρμογών, συμβουλές και τεχνικές για το Sketchpad, καθώς και για έμπνευση σε διάφορα θέματα των μαθηματικών.

Δ. | Πλήρεις Όροι της Σύμβασης Παροχής Άδειας Χρήσης προς Τελικό Χρήστη

Όταν εγκαθιστάτε την έκδοση του The Geometer’s Sketchpad έκδοση 4 για Windows που διαθέτει την άδεια χρήσης του Υπ.Ε.Π.Θ., αποδέχεστε και συμφωνείτε ότι η χρήση εκ μέρους σας του λογισμικού υπόκειται περιοριστικά στους όρους της ακόλουθης Σύμβασης Παροχής Άδειας Χρήσης προς Τελικό Χρήστη.

Σημαντικό: Το Υπουργείο Εθνικής Παιδείας και Θρησκευμάτων της Ελλάδας και η εταιρεία Key Curriculum Press, Inc., 1150 65th Street, Emeryville, CA 94608, ΗΠΑ, («Key Curriculum Press») συνήψαν Σύμβαση Παροχής Άδειας Χρήσης αναφορικά με το λογισμικό The Geometer’s Sketchpad και την τεκμηρίωσή του. Αυτή η άδεια χρήσης διέπει τα δικαιώματά σας για τη χρήση της ειδικής αυτής έκδοσης του λογισμικού που διαθέτει την άδεια χρήσης του Υπ.Ε.Π.Θ. Διαβάστε τους όρους της ακόλουθης σύμβασης παροχής άδειας χρήσης («Σύμβαση Παροχής Άδειας Χρήσης προς Τελικό Χρήστη») πριν εγκαταστήσετε και χρησιμοποιήσετε το λογισμικό The Geometer’s Sketchpad ή την τεκμηρίωσή του. Με την εγκατάσταση και τη χρήση του λογισμικού ή της τεκμηρίωσής του σε οποιονδήποτε υπολογιστή, αποδέχεστε και συμφωνείτε να συμμορφωθείτε με αυτή τη Σύμβαση Παροχής Άδειας Χρήσης Τελικού Χρήστη. Εάν δεν συμφωνείτε με αυτή τη Σύμβαση Παροχής Άδειας Χρήσης προς Τελικό Χρήστη, μην εγκαταστήσετε, ούτε να χρησιμοποιήσετε το λογισμικό ή την τεκμηρίωσή του.

1. Ορισμοί

Οι ακόλουθοι όροι θα σημαίνουν τα εξής:

(α) «Sketchpad» σημαίνει το λογισμικό The Geometer’s Sketchpad έκδοση 4 για υπολογιστές Windows και τα ηλεκτρονικά αρχεία με τον τίτλο «Βοήθεια του Sketchpad», σε οποιαδήποτε μορφή ή διάταξη, συμπεριλαμβανομένης -αλλά όχι περιοριστικά- της διάταξης CD-ROM και φέροντας τη σφραγίδα του Υπ.Ε.Π.Θ., ή με τον προσδιορισμό σε οθόνη υπολογιστή ότι πρόκειται για λογισμικό με άδεια χρήσης που παρέχεται στο Υπ.Ε.Π.Θ. από την Key Curriculum Press. Ο όρος περιλαμβάνει επίσης όλα τα αντίγραφα οποιουδήποτε μέρους του προγράμματος, αλλά δεν περιλαμβάνει τα αρχεία δεδομένων που παράγει το πρόγραμμα.

(β) «Τεκμηρίωση του Sketchpad» σημαίνει την τεκμηρίωση χρήστη για το Sketchpad, συμπεριλαμβανομένου του Εγχειριδίου Αναφοράς του Sketchpad, του Οδηγού Εκμάθησης και του Σύντομου Οδηγού Αναφοράς για το Sketchpad, είτε σε μορφή PDF, είτε σε άλλη ηλεκτρονική μορφή, είτε σε έντυπη μορφή, καθεμία από τις οποίες θα φέρει τη σφραγίδα του Υπ.Ε.Π.Θ. ή θα διαθέτει προσδιορισμό σε οθόνη τίτλων ή σε τυπωμένη σελίδα ότι η άδεια χρήσης του λογισμικού παρέχεται στο Υπ.Ε.Π.Θ. από την Key Curriculum Press.

(γ) «Δικαιούχος Κυβερνητικός Εκπαιδευτικός Φορέας» σημαίνει οποιονδήποτε εκπαιδευτικό φορέα που τελεί στην άμεση δικαιοδοσία του Υπουργείου Εθνικής Παιδείας και Θρησκευμάτων της Ελλάδας: δημόσια και ιδιωτικά σχολεία, ιδρύματα/φορείς και υπηρεσίες με αντικείμενο την υποστήριξη της εκπαίδευσης (π.χ. Παιδαγωγικό Ινστιτούτο, Ερευνητικό Ακαδημαϊκό Ινστιτούτο Τεχνολογίας Υπολογιστών (EAITY), ιδρύματα/φορείς τεχνικής υποστήριξης, υπηρεσίες του Υπουργείου Εθνικής Παιδείας και Θρησκευμάτων, κέντρα επιμόρφωσης εκπαιδευτικών κ.ά.). Για μεγαλύτερη σαφήνεια, ο όρος «Δικαιούχος Κυβερνητικός Εκπαιδευτικός Φορέας» δεν περιλαμβάνει τα ιδιωτικά σχολεία ή τους ιδιωτικούς εκπαιδευτικούς φορείς που δεν τελούν στην άμεση δικαιοδοσία του Υπουργείου.

(δ) «Εξουσιοδοτημένος Προσωπικός Χρήστης» σημαίνει οποιονδήποτε σπουδαστή που έχει εγγραφεί σε έναν Δικαιούχο Κυβερνητικό Εκπαιδευτικό Φορέα, και οποιονδήποτε εκπαιδευτικό λειτουργό ή άλλο μέλος του εκπαιδευτικού προσωπικού που ασχολείται ή συμμετέχει σε εκπαιδευτικές δραστηριότητες μέσα σε έναν Δικαιούχο Κυβερνητικό Εκπαιδευτικό Φορέα.

(ε) «JavaSketchpad» είναι εκείνο το τμήμα του προγράμματος Sketchpad που προσδιορίζεται από τα αρχικά JSP, είναι γραμμένο στη γλώσσα υπολογιστών Java και παρέχεται με σκοπό την προβολή εγγράφων του Sketchpad συμβατών με τη γλώσσα HTML στον Παγκόσμιο Ιστό.

2. Άδεια χρήσης του Sketchpad

Το Sketchpad και η Τεκμηρίωση του Sketchpad ανήκουν στην Key Curriculum Press ή/και έχουν παραχωρηθεί με άδεια χρήσης από αυτήν και προστατεύονται από τους νόμους της Ελλάδας και των Ηνωμένων Πολιτειών, καθώς και από τη διεθνή νομοθεσία περί πνευματικής ιδιοκτησίας.

Εάν είστε εκπαιδευτικός λειτουργός ή άλλο μέλος του εκπαιδευτικού προσωπικού που ασχολείται με εκπαιδευτικές δραστηριότητες στο πλαίσιο ενός Δικαιούχου Κυβερνητικού Εκπαιδευτικού Φορέα, μπορείτε να:

* Εγκαταστήσετε ή/και χρησιμοποιήσετε το Sketchpad στους σκληρούς δίσκους των υπολογιστών του Δικαιούχου Κυβερνητικού Εκπαιδευτικού Φορέα.

* Εγκαταστήσετε το Sketchpad σε ένα συμβατό σύστημα δικτύων υπολογιστών, υπό τον όρο ότι η διανομή του Sketchpad μέσω του δικτύου δεν προκαλεί την πρόσβαση σε αυτό από τρίτους εκτός του Δικαιούχου Κυβερνητικού Εκπαιδευτικού Φορέα.

* Δημιουργήσετε αντίγραφα της Τεκμηρίωσης του Sketchpad για χρήση στον Δικαιούχο Κυβερνητικό Εκπαιδευτικό Φορέα.

* Δημιουργήσετε και διανείμετε αντίγραφα του Sketchpad και της Τεκμηρίωσης του Sketchpad για χρήση από τους Εξουσιοδοτημένους Προσωπικούς Χρήστες που έχουν εγγραφεί, απασχολούνται ή συμμετέχουν στις εκπαιδευτικές δραστηριότητες ενός Δικαιούχου Κυβερνητικού Εκπαιδευτικού Φορέα, υπό τον όρο ότι κάθε Εξουσιοδοτημένος Προσωπικός Χρήστης που λαμβάνει ή/και χρησιμοποιεί το Sketchpad ή/και την Τεκμηρίωση του Sketchpad αποδέχεται τους παρόντες Όρους της Άδειας Χρήσης.

* Χρησιμοποιήσετε το JavaSketchpad (και μόνο εκείνο το τμήμα του Sketchpad που ορίζεται ως JavaSketchpad) στο Διαδίκτυο ή τον Παγκόσμιο Ιστό για μη εμπορικούς σκοπούς, προκειμένου να τοποθετήσετε σχέδια που δημιουργήθηκαν με το Sketchpad σε τοποθεσία του παγκόσμιου ιστού, υπό τον όρο η τοποθεσία του παγκόσμιου ιστού να εξυπηρετείται από έναν Δικαιούχο Κυβερνητικό Εκπαιδευτικό Φορέα. Οι μη εμπορικοί σκοποί σημαίνουν ότι την τοποθεσία του παγκόσμιου ιστού σας μπορεί να επισκεφτεί ελεύθερα οποιοσδήποτε στο Διαδίκτυο, ότι αυτή δεν προστατεύεται με κωδικό πρόσβασης, ούτε περιορίζεται μόνο σε συνδρομητές και ότι δεν αποκομίζεται κανένα άμεσο ή έμμεσο όφελος από τους ανθρώπους που επισκέπτονται την τοποθεσία σας.

Δεν μπορείτε να:

* Εγκαταστήσετε ή/και χρησιμοποιήσετε το Sketchpad στους υπολογιστές φορέων που δεν τελούν στην άμεση δικαιοδοσία του Υπουργείου Εθνικής Παιδείας και Θρησκευμάτων της Ελλάδας.

* Διανείμετε το Sketchpad ή την Τεκμηρίωση του Sketchpad, επιτρέψετε την πρόσβαση στο Sketchpad ή στην Τεκμηρίωση του Sketchpad, ή προκαλέσετε με άλλον τρόπο τη διανομή του Sketchpad ή της Τεκμηρίωσης του Sketchpad μέσω του Διαδικτύου ή του Παγκόσμιου Ιστού (με εξαίρεση εκείνο το τμήμα του Sketchpad που ορίζεται ως JavaSketchpad), εκτός αν αυτή η διανομή και η πρόσβαση περιορίζονται αυστηρά με κωδικό πρόσβασης ή άλλα μέσα στους Εξουσιοδοτημένους Κυβερνητικούς Εκπαιδευτικούς Φορείς και τους αντίστοιχους Δικαιούχους Προσωπικούς Χρήστες τους.

* Μισθώσετε, εκμισθώσετε ή χορηγήσετε την άδεια χρήσης ή άλλα δικαιώματα για το Sketchpad ή την Τεκμηρίωση Sketchpad.

* Παρέχετε χρήση του Sketchpad σε μία επιχείρηση ή ένα δίκτυο παροχής υπηρεσιών ή σε ομάδα πολλαπλών χρηστών, προς χρήστες οι οποίοι δεν απασχολούνται, δεν έχουν εγγραφεί και δεν συμμετέχουν σε μία εκπαιδευτική δραστηριότητα σε έναν Δικαιούχο Κυβερνητικό Εκπαιδευτικό Φορέα.

* Κάνετε τροποποιήσεις, αποσυνθέσετε, αποσυμπιλήσετε ή μεταγλωττίσετε οποιοδήποτε μέρος του Sketchpad.

Εάν είστε Εξουσιοδοτημένος Προσωπικός Χρήστης που έχει εγγραφεί, απασχολείται ή συμμετέχει σε μία εκπαιδευτική δραστηριότητα σε κάποιον Δικαιούχο Κυβερνητικό Εκπαιδευτικό Φορέα, μπορείτε να:

* Εγκαταστήσετε ή/και χρησιμοποιήσετε το Sketchpad ή/και την Τεκμηρίωση του Sketchpad σε έναν μόνο προσωπικό υπολογιστή για προσωπική σας χρήση είτε στο σπίτι είτε σε άλλο μέρος και να διατηρήσετε το πρωτότυπο για λόγους αρχείου.

Δεν μπορείτε να:

* Εγκαταστήσετε ή χρησιμοποιήσετε το Sketchpad σε έναν προσωπικό υπολογιστή, εάν δεν είστε Εξουσιοδοτημένος Προσωπικός Χρήστης.

* Διανείμετε το Sketchpad ή την Τεκμηρίωση του Sketchpad, επιτρέψετε την πρόσβαση στο Sketchpad ή στην Τεκμηρίωση του Sketchpad, ή με άλλο τρόπο προκαλέσετε τη διανομή του Sketchpad ή της Τεκμηρίωσης του Sketchpad μέσω του Διαδικτύου ή του Παγκόσμιου Ιστού.

* Δημιουργήσετε αντίγραφα του Sketchpad ή της Τεκμηρίωσης του Sketchpad, εκτός από όσα προαναφέρθηκαν.

* Μισθώσετε, εκμισθώσετε ή χορηγήσετε την άδεια χρήσης ή άλλα δικαιώματα για το Sketchpad ή την Τεκμηρίωση του Sketchpad.

* Κάνετε τροποποιήσεις, αποσυνθέσετε, αποσυμπιλήσετε ή μεταγλωττίσετε οποιοδήποτε μέρος του Sketchpad.

3. Καταγγελία

Η μη συμμόρφωση με οποιονδήποτε από τους Όρους της Άδειας Χρήσης ακυρώνει το δικαίωμα που έχετε να χρησιμοποιείτε το Sketchpad. Εάν είστε Εξουσιοδοτημένος Προσωπικός Χρήστης, το δικαίωμά σας να εγκαταστήσετε και να χρησιμοποιήσετε το Sketchpad παύει, όταν δεν είστε πλέον εγγεγραμμένος, απασχολούμενος ή εμπλεκόμενος σε εκπαιδευτικές δραστηριότητες σε κάποιον Δικαιούχο Κυβερνητικό Εκπαιδευτικό Φορέα. Με τη λήξη της άδειας χρήσης, πρέπει αμέσως να διαγράψετε το Sketchpad και την Τεκμηρίωση του Sketchpad από τον υπολογιστή σας και να καταστρέψετε το Sketchpad και την Τεκμηρίωση του Sketchpad, καθώς και οποιαδήποτε αντίγραφα έχετε δημιουργήσει ή να μεταβιβάσετε το Sketchpad και την Τεκμηρίωση του Sketchpad και οποιαδήποτε αντίγραφα έχετε δημιουργήσει σε έναν Δικαιούχο Κυβερνητικό Εκπαιδευτικό Φορέα ή σε έναν εν ενεργεία Εξουσιοδοτημένο Προσωπικό Χρήστη.

4. Αποκλεισμός Άμεσης Άδειας Χρήσης· Αποκλεισμός Ευθυνών για Εγγυήσεις· Όριο Ευθυνών

Το δικαίωμά σας να εγκαταστήσετε και να χρησιμοποιήσετε το Sketchpad και την Τεκμηρίωση του Sketchpad είναι αποκλειστικά το δικαίωμα ενός Εξουσιοδοτημένου Προσωπικού Χρήστη σύμφωνα με την Άδεια Χρήσης του Υπ.Ε.Π.Θ. Οι παρόντες Όροι της Άδειας Χρήσης δεν αποσκοπούν να αποτελέσουν, ούτε πρέπει να εκληφθεί ότι συνιστούν, μία άδεια χρήσης ή οποιαδήποτε άλλη συμφωνία ή απευθείας ρύθμιση μεταξύ της Key Curriculum Press και οποιουδήποτε Εξουσιοδοτημένου Προσωπικού Χρήστη ή οποιουδήποτε άλλου προσώπου.

ΧΩΡΙΣ ΠΕΡΙΟΡΙΣΜΟ ΤΗΣ ΓΕΝΙΚΟΤΗΤΑΣ ΤΩΝ ΠΡΟΑΝΑΦΕΡΘΕΝΤΩΝ, ΣΕ ΚΑΜΙΑ ΠΕΡΙΠΤΩΣΗ Η ΚΕΥ CURRICULUM PRESS ΔΕΝ ΘΑ ΕΙΝΑΙ ΥΠΕΥΘΥΝΗ ΑΠΕΝΑΝΤΙ ΣΕ ΟΠΟΙΟΝΔΗΠΟΤΕ ΕΞΟΥΣΙΟΔΟΤΗΜΕΝΟ ΠΡΟΣΩΠΙΚΟ ΧΡΗΣΤΗ Ή ΟΠΟΙΟΔΗΠΟΤΕ ΑΛΛΟ ΠΡΟΣΩΠΟ ΣΥΜΦΩΝΑ ΜΕ ΤΟΥΣ ΠΑΡΟΝΤΕΣ ΟΡΟΥΣ ΤΗΣ ΑΔΕΙΑΣ ΧΡΗΣΗΣ ΓΙΑ ΟΠΟΙΑΔΗΠΟΤΕ ΕΓΓΥΗΣΗ Ή ΠΑΡΑΒΙΑΣΗ ΤΗΣ ΕΓΓΥΗΣΗΣ, ΜΕ ΣΑΦΗ, ΣΙΩΠΗΡΟ Ή ΝΟΜΙΚΟ ΤΡΟΠΟ, ΣΥΜΠΕΡΙΛΑΜΒΑΝΟΜΕΝΩΝ, ΑΛΛΑ ΟΧΙ ΠΕΡΙΟΡΙΣΤΙΚΑ, ΤΩΝ ΣΙΩΠΗΡΩΝ ΕΓΓΥΗΣΕΩΝ ΚΑΙ ΣΥΝΘΗΚΩΝ ΕΜΠΟΡΕΥΣΙΜΟΤΗΤΑΣ, ΤΗΣ ΠΟΙΟΤΗΤΑΣ Ή ΤΗΣ ΚΑΤΑΛΛΗΛΟΤΗΤΑΣ ΓΙΑ ΕΝΑ ΣΥΓΚΕΚΡΙΜΕΝΟ ΣΚΟΠΟ. ΣΕ ΚΑΜΙΑ ΠΕΡΙΠΤΩΣΗ Η ΚΕΥ CURRICULUM PRESS, ΟΙ ΔΙΑΝΟΜΕΙΣ ΤΗΣ Ή ΟΙ ΔΙΚΑΙΟΠΑΡΟΧΟΙ ΤΗΣ, ΣΥΜΠΕΡΙΛΑΜΒΑΝΟΜΕΝΟΥ ΤΟΥ ΥΠ.Ε.Π.Θ. ΚΑΙ ΤΩΝ ΔΙΕΥΘΥΝΤΩΝ, ΤΩΝ ΑΝΩΤΕΡΩΝ ΥΠΑΛΛΗΛΩΝ, ΤΩΝ ΥΠΑΛΛΗΛΩΝ Ή ΤΩΝ ΑΝΤΙΠΡΟΣΩΠΩΝ ΤΟΥΣ (ΣΥΛΛΟΓΙΚΑ Η ΚΕΥ CURRICULUM PRESS, ΟΙ ΔΙΑΝΟΜΕΙΣ ΤΗΣ Ή ΟΙ ΔΙΚΑΙΟΠΑΡΟΧΟΙ ΤΗΣ) ΔΕΝ ΘΑ ΕΊΝΑΙ ΥΠΕΥΘΥΝΟΙ ΑΠΕΝΑΝΤΙ ΣΑΣ ΓΙΑ ΟΠΟΙΕΣΔΗΠΟΤΕ ΕΠΑΚΟΛΟΥΘΕΣ, ΤΥΧΑΙΕΣ Ή ΕΜΜΕΣΕΣ ΖΗΜΙΕΣ (ΣΥΜΠΕΡΙΛΑΜΒΑΝΟΜΕΝΩΝ ΤΩΝ ΖΗΜΙΩΝ ΓΙΑ ΤΗ ΔΙΑΦΥΓΗ ΕΠΑΓΓΕΛΜΑΤΙΚΩΝ ΚΕΡΔΩΝ, ΤΗΝ ΑΠΩΛΕΙΑ ΕΠΙΧΕΙΡΗΜΑΤΙΚΩΝ ΠΛΗΡΟΦΟΡΙΩΝ ΚΑΙ ΤΑ ΟΜΟΙΑ) ΟΙ ΟΠΟΙΕΣ ΠΡΟΚΥΠΤΟΥΝ ΑΠΟ ΤΗ ΧΡΗΣΗ Ή ΤΗΝ ΑΔΥΝΑΜΙΑ ΧΡΗΣΗΣ ΤΟΥ SKETCHPAD ΑΚΟΜΑ ΚΙ ΑΝ Η ΚΕΥ CURRICULUM PRESS, ΟΙ ΔΙΑΝΟΜΕΙΣ ΤΗΣ Ή ΟΙ ΔΙΚΑΙΟΠΑΡΟΧΟΙ ΤΗΣ ΕΧΟΥΝ ΕΝΗΜΕΡΩΘΕΙ ΓΙΑ ΤΟ ΕΝΔΕΧΟΜΕΝΟ ΤΕΤΟΙΩΝ ΖΗΜΙΩΝ.

5. Γενικές διατάξεις

Απαγορεύεται αυστηρά η μη εξουσιοδοτημένη αντιγραφή ή άλλη αναπαραγωγή του Sketchpad και της Τεκμηρίωσης του Sketchpad με γραπτά, ηλεκτρονικά ή οποιαδήποτε άλλα μέσα. Τα πνευματικά δικαιώματα του Sketchpad προστατεύονται από τους νόμους της Ελλάδας, των Ηνωμένων Πολιτειών και τη διεθνή νομοθεσία περί πνευματικής ιδιοκτησίας. Αποδέχεστε ότι έχετε διαβάσει τους παρόντες Όρους της Άδειας Χρήσης και τους κατανοείτε και συμφωνείτε ότι δεσμεύεστε από αυτούς. Εάν οποιαδήποτε από τις διατάξεις ή τμήμα των παρόντων Όρων της Άδειας Χρήσης είναι άκυρη σύμφωνα με οποιαδήποτε εφαρμόσιμη νομοθετική πράξη ή δίκαιο, σε εκείνο το βαθμό μπορεί να θεωρηθεί αμελητέα. Όλες οι υπόλοιπες διατάξεις θα παραμείνουν σε πλήρη ισχύ. Οι παρόντες Όροι της Άδειας Χρήσης θα διέπονται από τους νόμους της πολιτείας της Καλιφόρνια και τους ομοσπονδιακούς νόμους των Ηνωμένων Πολιτειών της Αμερικής.