Περιγραφή των μενού > Μενού Μέτρηση |

| Οι εντολές του μενού Μέτρηση σας δίνουν τη δυνατότητα να μετρήσετε αριθμητικές ιδιότητες των επιλεγμένων αντικειμένων. Οι εντολές στο πάνω τμήμα του μενού μετρούν τις γεωμετρικές ιδιότητες των αντικειμένων, ενώ οι εντολές στο κάτω μέρος μετρούν αναλυτικές ιδιότητες. Το μενού Μέτρηση περιλαμβάνει επίσης έναν ισχυρό υπολογιστή, ο οποίος σας δίνει τη δυνατότητα να εξαγάγετε νέες ιδιότητες υπολογίζοντας τις σχέσεις ανάμεσα σε υπάρχουσες μετρήσεις. Για παράδειγμα, μπορείτε να χρησιμοποιήσετε την εντολή Υπολογισμός, για να αθροίσετε το μέτρο των εσωτερικών γωνιών ενός τριγώνου ή να υπολογίσετε τον λόγο του μήκους κύκλου ενός κύκλου προς την ακτίνα του. Αν θέλετε να μετρήσετε μία συγκεκριμένη ιδιότητα και η εντολή της δεν είναι διαθέσιμη, ελέγξτε αν έχετε επιλέξει μόνο τις προϋποθέσεις αυτής της εντολής. (Μπορεί να έχετε επιλέξει πάρα πολλά ή πολύ λίγα αντικείμενα.)

Για να μετρήσετε τις ιδιότητες ενός αντικειμένου, επιλέξτε αυτό το αντικείμενο και επιλέξτε από τις διαθέσιμες εντολές στο μενού Μέτρηση. Το Sketchpad δίνει ως αποτέλεσμα μία μέτρηση, δηλαδή μία αριθμητική τιμή με τον κατάλληλο προσδιορισμό και με τις σωστές μονάδες μέτρησης. Όταν σύρετε ή μεταβάλλετε κάποιο αντικείμενο που έχετε ήδη μετρήσει, η τιμή της μέτρησης μεταβάλλεται αντίστοιχα.

Τρεις μετρήσεις και ένας υπολογισμός

Κάθε εντολή στο μενού Μέτρηση είναι διαθέσιμη μόνον όταν έχουν επιλεχθεί αντικείμενα κατάλληλα για αυτή τη μέτρηση. Με άλλα λόγια, όπως και οι εντολές στο μενού Κατασκευή, οι εντολές στο μενού Μέτρηση απαιτούν συγκεκριμένες προϋποθέσεις επιλογής.

Οι προϋποθέσεις επιλογής συνοπτικά είναι οι εξής για κάθε εντολή:

Για να χρησιμοποιήσετε την εντολή: | Επιλέξτε:
Μήκους | ένα ή περισσότερα ευθύγραμμα τμήματα
Απόστασης | δύο σημεία ή ένα σημείο και ένα ευθύγραμμο αντικείμενο
Περιμέτρου | το εσωτερικό ενός ή περισσότερων πολυγώνων, τομέων τόξου ή τμημάτων τόξου
Μήκους κύκλου | έναν ή περισσότερους κύκλους ή το εσωτερικό ενός ή περισσότερων κύκλων
Γωνίας | τρία σημεία (η κορυφή πρέπει να επιλεχθεί δεύτερη στη σειρά)
Εμβαδού | ένα ή περισσότερα εσωτερικά σχημάτων ή έναν ή περισσότερους κύκλους
Γωνίας τόξου | ένα ή περισσότερα τόξα ή έναν κύκλο και δύο ή τρία σημεία πάνω στον κύκλο
Μήκους τόξου | ένα ή περισσότερα τόξα ή έναν κύκλο και δύο ή τρία σημεία πάνω στον κύκλο
Ακτίνας | έναν ή περισσότερους κύκλους, εσωτερικά κύκλων, τόξα ή εσωτερικά τόξων
Λόγου | δύο ευθύγραμμα τμήματα ή τρία συνευθειακά σημεία
Υπολογισμός | (είναι πάντα διαθέσιμη)
Συντεταγμένες | ένα ή περισσότερα σημεία
Τετμημένη (x) | ένα ή περισσότερα σημεία
Τεταγμένη (y) | ένα ή περισσότερα σημεία
Απόσταση στο σύστημα συντεταγμένων | δύο σημεία
Κλίση | ένα ή περισσότερα ευθύγραμμα αντικείμενα
Εξίσωση | μία ή περισσότερες ευθείες ή έναν ή περισσότερους κύκλους

Επιμέρους θέματα:

Μήκους

Απόστασης

Περιμέτρου

Μήκους κύκλου

Γωνίας

Εμβαδού

Γωνίας τόξου

Μήκους τόξου

Ακτίνας

Λόγου

Πώς ... κατασκευάζουμε έναν μεταβολέα

Υπολογισμός

Συντεταγμένες

Τετμημένη (x)

Τεταγμένη (y)

Απόσταση στο σύστημα συντεταγμένων

Κλίση

Εξίσωση

Βλέπε επίσης:

Μετρήσεις, υπολογισμοί και παράμετροι

Εργαλεία βέλους επιλογής

Πίνακες