Περιγραφή των μενού > Μενού Προβολή > Ετικέτα... |

Αυτή η εντολή σάς δίνει τη δυνατότητα να αλλάξετε την ετικέτα ενός ή περισσότερων επιλεγμένων αντικειμένων. Αν επιλέξετε ένα μόνο αντικείμενο, με αυτήν την εντολή ανοίγει το πλαίσιο διαλόγου Ιδιότητες γι’ αυτό το αντικείμενο και εμφανίζει την καρτέλα επιλογών Ετικέτα, όπου μπορείτε να πληκτρολογήσετε μία νέα ετικέτα. Αν επιλέξετε περισσότερα από ένα αντικείμενα, με αυτήν την εντολή εμφανίζεται το πλαίσιο διαλόγου ‘Ετικέτα σε πολλαπλά αντικείμενα’.

Αν κάποιο αντικείμενο στο σχέδιό σας ήδη έχει την επιθυμητή πρώτη ετικέτα, επιλέξτε πρώτα αυτό το αντικείμενο και μετά επιλέξτε τα άλλα αντικείμενα που θέλετε να αλλάξει η ετικέτα τους. Όταν χρησιμοποιήσετε την εντολή Ετικέτα..., δεν θα χρειαστεί να πληκτρολογήσετε τίποτε μέσα στο πλαίσιο διαλόγου.

Στο πλαίσιο διαλόγου ‘Ετικέτα σε πολλαπλά αντικείμενα’ πληκτρολογήστε την ετικέτα που θέλετε να δοθεί στο πρώτο από τα επιλεγμένα αντικείμενα. Το Sketchpad θα δημιουργήσει μία ακολουθία από ετικέτες για τα υπόλοιπα επιλεγμένα αντικείμενα.

Αν κάποια από τα επιλεγμένα αντικείμενα δεν έχουν ήδη εμφανίσει τις ετικέτες τους, μπορείτε να επιλέξετε ή να αναιρέσετε την επιλογή ‘Εμφάνιση ετικετών για όλα τα επιλεγμένα αντικείμενα’ για να καθορίσετε το αν οι ετικέτες θα εμφανιστούν ή δεν θα εμφανιστούν μόλις κλείσετε το πλαίσιο διαλόγου.

Δείτε κάποια παραδείγματα των ονομάτων που δημιουργεί το Sketchpad για ετικέτες, ανάλογα με το τι πληκτρολογείτε ως πρώτη ετικέτα:

Πληκτρολογώντας: | Το Sketchpad εμφανίζει την ακολουθία:
Π | Π1, Π2, Π3, Π4, …
θ | ι, κ, λ1, λ2, λ3, …
P1 | P1, P2, P3, P4, P5, …
P[1] | P1, P2, P3, P4, P5, …
A98 | A98, A99, A100, A101, A102, …
W | W, X, Y, Z1, Z2, …
1-a | 1-a, 1-b, 1-c, 1-d, 1-e, …

Βλέπε επίσης:

Ιδιότητες ετικέτας

Δημιουργία ετικέτας αντικειμένων με προσαρμοσμένη ακολουθία