Περιγραφή της εργαλειοθήκης > Εργαλεία βέλους επιλογής > Σύρσιμο αντικειμένων |

Σύρετε αντικείμενα που βρίσκονται στο σχέδιό σας για διάφορους σκοπούς: για να τα μετακινήσετε, να αλλάξετε τις διαστάσεις τους, να αλλάξετε το σχήμα μιας κατασκευής και να διερευνήσετε τις γεωμετρικές σχέσεις που περιλαμβάνονται στο σχέδιο, επομένως και να ανακαλύψετε και να αποκαλύψετε τις μαθηματικές σχέσεις μεταξύ των αντικειμένων. Για να σύρετε ένα αντικείμενο, τοποθετήστε την άκρη του εργαλείου βέλους επιλογής πάνω από το αντικείμενο και στη συνέχεια πατήστε και σύρετε το ποντίκι. (Το βέλος περιστρέφεται και παίρνει οριζόντια θέση όταν δείχνει κάποιο αντικείμενο.)

• | Αν το αντικείμενο δεν ήταν επιλεγμένο, σύρεται μόνο αυτό το αντικείμενο. (Ταυτόχρονα αναιρείται η επιλογή όσων άλλων αντικειμένων ήταν ενδεχομένως επιλεγμένα).

• | Αν το αντικείμενο ήταν ήδη επιλεγμένο, τόσο αυτό όσο και όποια άλλα αντικείμενα ήταν επιλεγμένα σύρονται παρακολουθώντας την κίνηση του ποντικιού σας.

Το Sketchpad χρησιμοποιεί τους όρους γονικό και θυγατρικό για να περιγράψει τις γεωμετρικές σχέσεις μεταξύ των αντικειμένων. Ένα τμήμα είναι θυγατρικό των άκρων του και τα άκρα είναι τα γονικά του τμήματος.

Όταν σύρετε για να μετακινήσετε ένα αντικείμενο, τα άλλα αντικείμενα που σχετίζονται με αυτό μεγεθύνονται και σμικρύνονται για να διατηρηθούν οι σχέσεις τους με το αντικείμενο που σύρεται. Για παράδειγμα, αν σύρετε το ένα άκρο κάποιου ευθύγραμμου τμήματος, το τμήμα αυξομειώνεται ανάλογα, διότι το ίδιο το τμήμα εξαρτάται από τη θέση και των δύο άκρων του. Με ανάλογο τρόπο, αν σύρετε το ίδιο το ευθύγραμμο τμήμα, και τα δύο άκρα του μετακινούνται μαζί με αυτό, διότι το τμήμα εξαρτάται από αυτά τα δύο άκρα και δεν μπορεί να μετακινηθεί ανεξάρτητα από αυτά.

Επιμέρους θέματα:

Μετασχηματισμοί και σύρσιμο αντικειμένων

Το εργαλείο βέλους μεταφοράς

Το εργαλείο βέλους περιστροφής

Το εργαλείο βέλους αυξομείωσης

Πώς μεγεθύνουμε και σμικρύνουμε ένα σχέδιο

Βλέπε επίσης:

Επιλογή και αναίρεση επιλογής αντικειμένων

Σχέσεις αντικειμένων: Γονικά αντικείμενα και θυγατρικά αντικείμενα

Συντομεύσεις εργαλείου βέλους επιλογής για κείμενο