Στοιχεία του προγράμματος > Προβολή αρχείου εντολών > Λίστα αντικειμένων > Αντικείμενα - παράμετροι |

Το τμήμα των Αντικειμένων-παραμέτρων δείχνει όλα τα αντικείμενα-παραμέτρους για το εργαλείο -όλα τα αντικείμενα που δεν εξαρτώνται από άλλα αντικείμενα στο εργαλείο. Όταν χρησιμοποιείτε το εργαλείο σε ένα σχέδιο, αυτά είναι τα αντικείμενα που πρέπει να “αντιστοιχίζετε” μέσα στο σχέδιο κάνοντας κλικ στο εργαλείο. Τα αντικείμενα-παράμετροι αναφέρονται στη λίστα με τη σειρά με την οποία πρέπει να τα αντιστοιχίσετε στο σχέδιο, η οποία εξ ορισμού είναι η σειρά που επιλέχθηκε από το συγγραφέα του εργαλείου όταν δημιουργήθηκε το εργαλείο.

Μπορείτε να αλλάξετε τη σειρά των αντικειμένων-παραμέτρων σύροντας και μετακινώντας τα επιμέρους αντικείμενα-παραμέτρους προς τα επάνω ή κάτω στη λίστα της Προβολής αρχείου εντολών.

Σε ορισμένα εργαλεία, το τμήμα των Αντικειμένων-παραμέτρων μπορεί να υποδιαιρεθεί σε δύο άλλα τμήματα, με τον τίτλο ‘Παραδοχές’ και ‘Αντικείμενα-Παράμετροι’. Το τμήμα των Παραδοχών περιέχει τα αντικείμενα παραδοχής –αντικείμενα-παράμετροι που αντιστοιχίζονται αυτομάτως σε αντικείμενα του σχεδίου που έχουν την ίδια ετικέτα κατά τη χρήση του εργαλείου στο σχέδιο. Το τμήμα των Αντικειμένων-παραμέτρων περιέχει τα υπόλοιπα αντικείμενα-παραμέτρους, δηλαδή τα αντικείμενα παραμέτρους που πρέπει να αντιστοιχιστούν με συγκεκριμένες ενέργειες.

Τα αντικείμενα παραδοχής δεν χρειάζεται να αντιστοιχιστούν με συγκεκριμένες ενέργειες κατά τη χρήση του εργαλείου, εκτός αν το σχέδιο δεν περιέχει αντικείμενα προς αντιστοίχιση με την ίδια ετικέτα. (Εξ ορισμού, τα αντικείμενα-παράμετροι είναι συγκεκριμένα, σε αντίθεση με τα αντικείμενα παραδοχής. Αλλά όταν ένα εργαλείο σχεδιάζεται για να χρησιμοποιηθεί κατ’ επανάληψη στο ίδιο σχέδιο, σε ορισμένες περιπτώσεις ο συγγραφέας του εργαλείου θεωρεί πιο πρακτικό να μετατρέψει κάποια συγκεκριμένα αντικείμενα-παραμέτρους σε αντικείμενα παραδοχής για να κάνει το εργαλείο πιο εύχρηστο.) Για περισσότερες πληροφορίες σχετικά με τα αντικείμενα παραδοχής και για τον τρόπο επισήμανσής τους, δείτε τα Προχωρημένα θέματα για εργαλεία.

Βλέπε επίσης:

Προσαρμοσμένα εργαλεία

Βήματα

Εργασία με τη Λίστα αντικειμένων

Προχωρημένα θέματα για εργαλεία