Προχωρημένα θέματα > Προχωρημένη εξαγωγή γραφικών > Αρχεία PostScript και EPS |

Μπορείτε να χρησιμοποιήσετε οδηγούς εκτυπωτών PostScript, για να δημιουργήσετε αρχεία PostScript —αρχεία τα οποία κωδικοποιούν τα προς εκτύπωση γραφικά με τη μορφή προγράμματος PostScript. Αυτά τα αρχεία χρησιμοποιούνται συχνότερα για εκτυπώσεις, είτε μεταγενέστερα είτε από διαφορετικό υπολογιστή. Αλλά πολλοί τέτοιοι οδηγοί εκτυπωτών έχουν επίσης τη δυνατότητα να δημιουργούν αρχεία EPS (Συμπυκνωμένη μορφή PostScript), τα οποία μπορούν να τοποθετηθούν σε μία μεγάλη ποικιλία προγραμμάτων γραφικών σε μία μεγάλη ποικιλία από πλατφόρμες.

Για να χρησιμοποιήσετε τον οδηγό του εκτυπωτή σας για δημιουργία αρχείου EPS, πρώτα αποκρύψτε όλα τα αντικείμενα στο σχέδιο εκτός από εκείνα που θέλετε να συμπεριληφθούν στο αρχείο EPS. Στη συνέχεια επιλέξτε Εκτύπωση και χρησιμοποιήστε το πλαίσιο διαλόγου της Εκτύπωσης, για να ορίσετε τον οδηγό του εκτυπωτή σας για τη δημιουργία ενός αρχείου EPS. Οι ρυθμίσεις για τη δημιουργία ενός τέτοιου αρχείου ποικίλλουν ανάλογα με την πλατφόρμα και τον οδηγό PostScript του εκτυπωτή που έχετε, μπορεί μάλιστα να μην είναι διαθέσιμες για όλους τους οδηγούς. Για συγκεκριμένους οδηγούς των εκτυπωτών HP στα Windows, επιλέξτε το πλαίσιο επιλογής ‘Εκτύπωση σε αρχείο’ και χρησιμοποιήστε το κουμπί ‘Για προχωρημένους...’ στις 'Ιδιότητες | Διάταξη’, για να ορίσετε τις ‘Επιλογές εγγράφου | Επιλογές για PostScript | Επιλογές απόδοσης για PostScript’ σε ‘Συμπυκνωμένα αρχεία PostScript (EPS).'

Βλέπε επίσης:

Εκτύπωση

Αντιγραφή και επικόλληση γραφικών

Αντιγραφή περιεχομένου οθόνης