Περιγραφή των μενού > Μενού Γράφημα > Νέα παράμετρος |

Χρησιμοποιήστε αυτήν την εντολή για να δημιουργήσετε μία νέα παράμετρο στο σχέδιό σας. Η παράμετρος είναι ένας αριθμός που μπορεί να μεταβληθεί εύκολα. Είναι βολικό να χρησιμοποιήσουμε παραμέτρους σε περιπτώσεις όπου θέλουμε να έχουμε έναν αριθμό που να μπορεί να μεταβάλλεται εύκολα.

Μπορείτε να χρησιμοποιήσετε παραμέτρους σε υπολογισμούς, σε συναρτήσεις και ως τιμές με τις οποίες μετασχηματίζονται αντικείμενα. Για παράδειγμα, μπορείτε να δημιουργήσετε δύο παραμέτρους, με όνομα μ και β, και να τις χρησιμοποιήσετε για την κατασκευή της γραφικής παράστασης της συνάρτησης y = μx + β. Ή μπορείτε να δημιουργήσετε μία παράμετρο, η οποία κυμαίνεται από 0ο έως 360ο και να τη χρησιμοποιήσετε ως επιλεγμένη γωνία για την περιστροφή πολυγώνου.

Όταν επιλέγετε Νέα παράμετρος, εμφανίζεται ένα πλαίσιο διαλόγου.

Όνομα: Μπορείτε να πληκτρολογήσετε νέο όνομα για την παράμετρο. Αν θέλετε η παράμετρος να έχει δείκτη, τοποθετήστε τον δείκτη μέσα σε αγκύλες μετά το όνομα. Για παράδειγμα, το προεπιλεγμένο όνομα λ[1] εμφανίζεται ως λ 1 στο σχέδιο.

Για να αλλάξετε την τιμή μιας παραμέτρου, μπορείτε να κάνετε διπλό κλικ με το εργαλείο βέλους επιλογής, να χρησιμοποιήσετε τις εντολές Προσθήκη κίνησης ή Επεξεργασία παραμέτρου ή να δημιουργήσετε ένα κουμπί ενεργειών Προσθήκης κίνησης.

Τιμή: Μπορείτε να ορίσετε την αρχική τιμή της παραμέτρου, πληκτρολογώντας μία τιμή σε αυτό το πεδίο.

Μονάδες: Μπορείτε να επιλέξετε αν η τιμή της παραμέτρου δεν θα χρησιμοποιεί καμία μονάδα, αν θα χρησιμοποιεί την τρέχουσα μονάδα μέτρησης γωνίας ή αν θα χρησιμοποιεί την τρέχουσα μονάδα απόστασης.

Βλέπε επίσης:

Μετρήσεις, υπολογισμοί και παράμετροι

Προτιμήσεις μονάδων μέτρησης

Προσθήκη κίνησης

Επεξεργασία παραμέτρου

Μενού Μετασχηματισμός

Συναρτήσεις και γραφικές παραστάσεις