Περιγραφή των μενού > Μενού Επεξεργασία > Σύνθετες προτιμήσεις > Προτιμήσεις συστήματος |

Αυτές οι ρυθμίσεις συσχετίζουν τη συμπεριφορά του Sketchpad με το συγκεκριμένο υπολογιστή σας, σας δίνουν τη δυνατότητα να επεξεργαστείτε το μενού χρωμάτων του Sketchpad και να επαναφέρετε όλες τις προτιμήσεις στις αρχικές τιμές τους.

Για να χρησιμοποιήσετε αυτήν την εντολή, κρατήστε πατημένο το πλήκτρο Shift πριν ενεργοποιήσετε το μενού Επεξεργασία.

Ιδανική κανονική ταχύτητα: Αυτή η τιμή ορίζει την κατά προσέγγιση ταχύτητα που αντιπροσωπεύει η τιμή 1.0 στον Ελεγκτή κίνησης ή η ‘κανονική’ ταχύτητα για ένα κουμπί Μετακίνησης. Θα πρέπει να τροποποιήσετε την ταχύτητα μόνον αν ο υπολογιστής σας είναι πολύ γρήγορος ή πολύ αργός για τις προτιμήσεις σας, όταν έχετε κινούμενα γραφικά με ταχύτητα 1.0 στον Ελεγκτή κίνησης.

Αυτή η τιμή είναι “ιδανική”, με την έννοια ότι είναι η ταχύτητα που το Sketchpad προσπαθεί να επιτύχει. Αν έχετε κινούμενα γραφικά σε εξαιρετικά πολύπλοκο σχέδιο ή αν ο υπολογιστής σας είναι αργός, τα κινούμενα γραφικά ενδέχεται να είναι πιο αργά από αυτήν την τιμή.

Ανάλυση οθόνης: Αυτή η τιμή ορίζει την αντιστοιχία ανάμεσα στα εικονοστοιχεία στην οθόνη του υπολογιστή σας και τις μονάδες μέτρησης μήκους στην πραγματικότητα. Η κανονική τιμή είναι 37,795 εικονοστοιχεία/εκ. σε υπολογιστές με Windows. Θα πρέπει να τροποποιήσετε αυτήν την τιμή, μόνον αν είναι απολύτως απαραίτητο οι αποστάσεις πάνω στην οθόνη να αντιστοιχούν με τις μετρούμενες αποστάσεις του Sketchpad. Η αλλαγή αυτής της τιμής μπορεί να προκαλέσει ανεπιθύμητα αποτελέσματα όταν επικολλήσετε εικόνες του Sketchpad σε άλλες εφαρμογές, οι οποίες θεωρούν ότι η ανάλυση της οθόνης σας είναι σταθερή στα 37,795 εικονοστοιχεία/εκ.

Γραμματοσειρά μαθηματικών συμβόλων: Το Sketchpad χρειάζεται μία γραμματοσειρά συμβόλων για να μπορεί να προβάλλει ορισμένα μαθηματικά σύμβολα όπως το π και το θ. Αυτά τα σύμβολα κανονικά περιέχονται στη γραμματοσειρά Symbol. Αν η γραμματοσειρά Symbol δεν υπάρχει στον υπολογιστή σας, μπορείτε να επιλέξετε κάποια άλλη γραμματοσειρά που να περιέχει τα απαιτούμενα σύμβολα. Αν η γραμματοσειρά Symbol δεν υπάρχει ή η εναλλακτική γραμματοσειρά που ορίσατε δεν περιέχει τα απαιτούμενα σύμβολα, το Sketchpad δεν θα μπορέσει να προβάλλει αυτά τα σύμβολα σωστά.

Η γραμματοσειρά Symbol είναι προεγκατεστημένη στον υπολογιστή σας.

Εξομαλυμένα γραφικά: (Αυτή η δυνατότητα είναι διαθέσιμη μόνο σε νεότερους υπολογιστές). Αυτή η ρύθμιση καθορίζει την ποιότητα των γραφικών που εμφανίζονται στα σχέδιά σας. Η κανονική ποιότητα γραφικών του Sketchpad εξισορροπεί την ανάγκη για μαθηματική ακρίβεια με την ταχύτητα σχεδιασμού. Στους νεότερους υπολογιστές, ωστόσο, μπορείτε να επιλέξετε εξομαλυμένα γραφικά υψηλής ποιότητας, τα οποία προβάλλουν πιο συμπαγείς γραμμές και καμπύλες, αλλά χρειάζονται περισσότερο χρόνο για να δημιουργηθούν. Για απλά σχέδια ή σε πολύ γρήγορους υπολογιστές, η υψηλότερη ποιότητα συνήθως αξίζει την απώλεια σε ταχύτητα. Αλλά σε πιο πολύπλοκα σχέδια ή σε πιο αργούς υπολογιστές, τα εξομαλυμένα γραφικά μπορούν να προκαλέσουν μεγαλύτερη καθυστέρηση στην ανταπόκριση του Sketchpad, ειδικά κατά την κίνηση κινούμενων γραφικών ή τη μεταφορά αντικειμένων με σύρσιμο. Ανάλογα με τις προτιμήσεις σας στα οπτικά εφέ και την ταχύτητα του υπολογιστή σας, επομένως, μπορείτε να επιλέξετε μία από τις τρεις ρυθμίσεις για εξομαλυμένα γραφικά: ‘Ποτέ’, ‘Όταν το επιτρέπει η ταχύτητα’ ή ‘Πάντα’. Για ταχύτερη απόδοση επιλέξτε ‘Ποτέ’. Για πολύ υψηλή ποιότητα, αλλά με κόστος στην ταχύτητα, επιλέξτε ‘Πάντα’. Τέλος, ‘Όταν το επιτρέπει η ταχύτητα’ είναι η επιλογή που αναγκάζει το Sketchpad να εναλλάσσει τη χρήση εξομαλυμένων και απλών γραφικών ανάλογα με την πολυπλοκότητα του σχεδίου και την ταχύτητα του υπολογιστή σας.

Όταν το Sketchpad είναι κανονικά εγκατεστημένο σε υπολογιστή με Windows, τα εξομαλυμένα γραφικά είναι διαθέσιμα στα Windows XP, 2000, 98 και Me, αλλά όχι στα Windows 95 ή NT4.

Επεξεργασία του μενού χρωμάτων: Αυτό το κουμπί προβάλλει το πλαίσιο διαλόγου για τον Επιλογέα χρωμάτων του συστήματός σας, από το οποίο μπορείτε να αλλάξετε τα χρώματα στο Μενού χρωμάτων. Χρησιμοποιώντας αυτή τη δυνατότητα μπορείτε να προσθέσετε τις αγαπημένες σας αποχρώσεις του μπορντό, του βαθυπράσινου ή του τιρκουάζ. Αν δημιουργήσετε ένα σχέδιο με σκουρόχρωμο ή μαύρο φόντο, ίσως χρειαστεί να προσθέσετε το λευκό χρώμα στο Μενού χρωμάτων.

Επαναφορά όλων των προτιμήσεων: Αυτό το κουμπί σάς δίνει τη δυνατότητα να επαναφέρετε όλες τις προτιμήσεις του Sketchpad στις αρχικές τους τιμές. Χρησιμοποιήστε το με προσοχή: θα χάσετε όλες τις επιλογές των προτιμήσεων που έχετε ρυθμίσει με κάθε άλλο τρόπο.

Βλέπε επίσης:

Ελεγκτής κίνησης

Κουμπί Προσθήκη κίνησης

Κουμπί Μετακίνηση

Χρώμα

Επιλογέας χρώματος

Επεξεργασία του Μενού χρωμάτων

Προτιμήσεις