Στοιχεία του προγράμματος > Ελεγκτής κίνησης |

Χρησιμοποιήστε τον Ελεγκτή κίνησης για να ξεκινήσετε την κίνηση των αντικειμένων που θέλετε να γίνουν κινούμενα γραφικά και για να ελέγξετε την κίνηση αντικειμένων στο σχέδιό σας.

Η κίνηση αποτελεί την καρδιά της δυναμικής γεωμετρίας. Με την προσθήκη κίνησης και τη μετακίνηση των αντικειμένων με σύρσιμο στο Sketchpad, μπορείτε να εξερευνήσετε άμεσα πολλές και διάφορες παραλλαγές μιας κατασκευής, γεγονός που σας δίνει τη δυνατότητα να ανακαλύπτετε πράγματα και να διερευνάτε υποθέσεις με τρόπο που θα ήταν αδύνατος χωρίς την κίνηση των αντικειμένων. Τα κινούμενα γραφικά εξασφαλίζουν επίσης δυνατότητες επίδειξης και παρουσίασης των συμπερασμάτων σας με πιο ενδιαφέρων και πιο αποτελεσματικό τρόπο απ' ό,τι θα μπορούσε να γίνει μέχρι σήμερα με ένα στατικό διάγραμμα.

Πολλές από τις λειτουργίες του Ελεγκτή κίνησης είναι διαθέσιμες μέσα από τα μενού, τα κουμπιά ενεργειών και άλλες δυνατότητες του Sketchpad. Παρέχοντας όμως μία συντόμευση αυτών των λειτουργιών, ο Ελεγκτής κίνησης κάνει πιο γρήγορη και πιο εύκολη τη χρήση κινούμενων γραφικών από εσάς στο σχέδιό σας.

Αν θέλετε να έχετε ακόμη καλύτερο έλεγχο στα κινούμενα γραφικά σας απ’ ό,τι με τον Ελεγκτή κίνησης, δημιουργήστε κουμπιά Προσθήκης κίνησης όπως περιγράφονται στο κεφάλαιο για το μενού Επεξεργασία.

Χρησιμοποιείτε τον Ελεγκτή κίνησης για να ελέγξετε την έναρξη και την παύση κίνησης των κινούμενων γραφικών, την αντιστροφή της κατεύθυνσης κίνησης τους και την αλλαγή της ταχύτητας κίνησής τους. Ο Ελεγκτής κίνησης σας εξασφαλίζει εύκολη πρόσβαση στις λειτουργίες των εντολών Προσθήκη κίνησης, Αύξηση ταχύτητας, Μείωση ταχύτητας και Παύση κίνησης του μενού Προβολή και ταυτόχρονα σας δίνει τη δυνατότητα να ελέγχετε καλύτερα την ταχύτητα και την κατεύθυνση των κινούμενων αντικειμένων. Με εύκολο τρόπο ελέγχετε την κίνηση ενός συγκεκριμένου κινούμενου αντικειμένου, χωρίς να επηρεάζονται τα άλλα κινούμενα αντικείμενα.

Ο Ελεγκτής κίνησης εμφανίζεται όταν ξεκινήσετε την κίνηση των κινούμενων γραφικών ή όταν επιλέξετε την εντολή Εμφάνιση ελεγκτή κίνησης από το μενού Προβολή.

Όταν προσθέτετε κίνηση σε αντικείμενα του Sketchpad, είτε χρησιμοποιώντας τον Ελεγκτή κίνησης, είτε επιλέγοντας την εντολή Προσθήκη κίνησης είτε πατώντας κάποιο κουμπί ενεργειών ‘Προσθήκη κίνησης’ ή ‘Μετακίνηση’, διάφορα αντικείμενα κινούνται ή αλλάζουν με διάφορους τρόπους.

• | Τα ανεξάρτητα σημεία κινούνται ελεύθερα στο επίπεδο.

• | Τα σημεία επάνω σε διαδρομές κινούνται πάνω στις διαδρομές τους.

• | Οι παράμετροι αλλάζουν τις τιμές τους.

• | Όλα τα άλλα αντικείμενα κινούνται με την κίνηση των γονικών τους αντικειμένων.

Επιμέρους θέματα:

Στοιχεία του ελεγκτή κίνησης

Βασικές αρχές της προσθήκης κίνησης

Χρήση του ελεγκτή κίνησης

Βλέπε επίσης:

Προσθήκη κίνησης

Αύξηση/Μείωση ταχύτητας κίνησης

Παύση κίνησης

Εμφάνιση/Απόκρυψη Ελεγκτή κίνησης

Κουμπιά ενεργειών

Κουμπί Προσθήκη κίνησης

Κουμπί Μετακίνηση

Σχέσεις αντικειμένων: Γονικά αντικείμενα και θυγατρικά αντικείμενα

Προτιμήσεις συστήματος